Ivott, lebukott - 2018. július 11., szerda - Háromszék, független napilap Sepsiszentgyörgy
Sepsiszentgyörgy, 2018. szeptember 21., péntek 07:54
Ivott, lebukott
Alaposan a pohár fenekére nézett, mielőtt autóba ült az a járművezető, akit Sepsikőröspatak területén állítottak meg a rendőrök tegnap hajnalban.
A 45 éves férfi leheletében 1,47 mg/l szesztartalmat mértek, ilyen állapotban pedig annyira eltompulnak az érzékek, hogy mozogni is alig lehet – fogalmazott közleményében a megyei rendőr-felügyelőség. A merész sofőrről ugyanakkor az is kiderült, jogosítvánnyal sem rendelkezik – ennek ellenére autóba ült. Esetében ittas és jogosítvány nélküli gépkocsivezetésért nyitottak bűnügyi vizsgálati iratcsomót. Háromszéken az első fél évben kilencven alkalommal jegyeztek a közúti forgalom biztonságát veszélyeztető ügyet a rendőrök. Harminckét esetben hajtási nélkül vagy nem megfelelő jogosítvány birtokában vezettek az érintettek, 40 alkalommal pedig ittas állapotban lévő sofőröket kaptak el. (dvk)
Cikk megjelenítése: 2030 Olvasóink értékelése: 4.5 Szavazatok száma: 2